kiu_si

Esperanto - kaj je to?

· Je jezik, ki omogoča sporazumevanje med ljudmi iz različnih delov sveta. Esperanto, v rabi že od leta 1887, se je izkazal kot jezik, s katerim je mogoče izraziti vsako človeško misel.

· Mednaroden in nevtralen. Esperanto ni vezan na nobeno državo ali narod. Je last vseh, ki ga govorijo in je most med različnimi kulturami.

· Lahek je! Esperanto ima enostavno, pravilno in zelo preprosto slovnico in uporablja besede, ki so v mednarodni rabi. Zaradi tega se ga lahko naučiš veliko hitreje kot druge jezike - znanstvene študije kažejo, da do desetkrat hitreje.

Zakaj esperanto?

· Pridobi si prijatelje po vsem svetu, tudi v najbolj oddaljenih državah in kulturah, in si dopisuj z njimi. Potuješ lahko s pomočjo programa
"Pasporta Servo", ki ima več kot 1000 sodelavcev v več kot 90 državah sveta. Ti so te pripravljeni gostiti, pogosto zastonj, in ti pokazati svoje mesto ali pokrajino pod pogojem, da znaš Esperanto. (http://pasportaservo.danyuy.com/)

· Srečaj se z drugimi govorci esperanta: v domačem kraju, državi ali v svetu, na mednarodnih kongresih, konferencah in drugih srečanjih. Vsak obisk v takem mednarodnem okolju je nepozabno doživetje.

· Spoznaj druge kulture. V esperantu izhajajo izvirne in prevedene knjige o različnih temah ter revije in časopisi. Po radiu ga lahko poslušaš vsak dan (http://muzaiko.info/). Prav tako lahko prebiraš aktualne novice (http://novajhoj.weebly.com/index.html) in prebiraš revije v esperantu (http://www.gazetejo.org/). Veliko glasbenih skupin po celem svetu ustvarja v esperantu (http://www.vinilkosmo.com). Oglej si stare ruske filme in risanke s podnapisi v esperantu (http://kinejo.blogsome.com/)

Kako se ga naučiš?

· Tečaji in učbeniki. Krajevna društva za mednarodni jezik organizirajo tečaje esperanta. V knjigarnah si lahko kupiš vadnice in slovarje.

· Naučiš se ga lahko tudi na spletu. Možnosti je res veliko: Kurso de Esperanto (http://www.cursodeesperanto.com.br/bazo/index.html?sl),
Lernu (http://sl.lernu.net/), s pomočjo risanje za otroke Mazi en Gondolando (http://www.youtube.com/watch?v=wCJt_Advj-A), s pomočjo filma Esperanto – Pasporto al la tuta mondo (http://www.youtube.com/watch?v=sVyut5BV3kE).

· Prebiraj knjige. Na spletu si lahko brezplačno preneseš na svoj računalnik 205 knjig različnih avtorjev (od Williama Shakespeara do H. C. Andersena, med njimi si lahko v Esperantu prebereš tudi Cankarjev roman Hiša Marije pomočnice) (http://www.esperanto-ct.org/vilanova/inko.html).

Pridi v stik z esperantom: piši na naslov Združenje za esperanto Slovenije, p.p. 1643, 1001 Ljubljana ali si pridobi informacije v slovenskem jeziku na spletni strani (http://www.esperanto.si/).